पानीपत. झाड़ली थर्मल प्लांट की बिजली सरेंडर करने पर मामले में अब सीएम मनोहर लाल खट्टर भी कूद गए। उन्होंने कहा कि सरकार निगमों को घाटे से उबारने और उपभोक्ताओं को सस्ती बिजली उपलब्ध कराने की कोशिश कर रही है। यदि पिछली सरकार ने जानबूझ कर महंगे दामों पर बिजली खरीदी है, तो जांच होगी। उधर, पूर्व सीएम भूपेंद्र सिंह हुड्डा 5 जनवरी को झाड़ली प्लांट पर धरने देने के कार्यक्रम से पीछे हटने को तैयार नहीं हैं।
हमारी कोशिशें यही कि बिजली महंगी हो: मुख्यमंत्री खट्टर
चंडीगढ़में प्रेसवार्ता में सीएम ने कहा कि बिजली क्षेत्र में सुधार के निर्णय लिए है, जिससे बिजली दरों में बढ़ोतरी की नौबत ही आए। यह भी स्पष्ट किया कि सरकार निकट भविष्य में बिजली के टैरिफ में कोई बदलाव नहीं करने जा रही। हालांकि बिजली निगमों का घाटा 29 हजार करोड़ रुपए है। बिजली क्षेत्र में सुधार के लिए केंद्र सरकार की उदय योजना में शामिल होने को लेकर अपनी स्वीकृति दे दी है। योजना के तहत प्रदेश सरकार बिजली निगमों के 75 प्रतिशत घाटे को अपने ऊपर ले लेगी, इससे बिजली निगमों पर ऋण के ब्याज के रूप में पड़ने वाला बोझ कम होगा। उन्होंने कहा कि बिजली सरेंडर के पत्र को लेकर विपक्षी दल जनता को गुमराह कर रहे हैं। हकीकत ये है कि तत्कालीन हुड्डा सरकार ने फरवरी, 2012 में ऐसा ही एक पत्र लिखा था। सीएम ने यह चिट्ठी पढ़कर भी सुनाई।
सरकार के दावे गलत, पांच जनवरी को प्रदर्शन होगा : पूर्व सीएम हुड्डा
पूर्वसीएम भूपेंद्र सिंह हुड्डा ने अपने धरना कार्यक्रम से पीछे हटने से इनकार कर दिया था। हुड्डा ने कहा कि चार नए थर्मल प्लांट लगा कर और भरपूर बिजली पैदा करने के बावजूद उनकी सरकार ने बिजली के लिए सरेंडर शब्द का इस्तेमाल कभी नहीं किया। जब से प्रदेश में भाजपा की सरकार बनी है, एक यूनिट भी अतिरिक्त बिजली पैदा नहीं की है। इसके विपरीत प्रति वर्ष 10 से 12 प्रतिशत बिजली की मांग बढ़ रही है। ऐसी स्थिति में जनमानस की यह समझ में नहीं रहा कि जब मांग पूरी नहीं हो रही तो बिजली सरप्लस कैसे हो गई? हुड्डा ने कहा कि सरकार यदि बिजली सरप्लस होने की बात कह रही है तो बताए कि किसानों के 35 हजार ट्यूबवेल कनेक्शन लंबित क्यों हैं? पूर्व सीएम ने कहा कि इनेलो विपक्ष नहीं सरकार को सहयोगी है। उल्लेखनीय है कि सोमवार को इनेलो ने हुड्डा सरकार की वो चिट्ठी सार्वजनिक की थी, जिसमें झाड़ली प्लांट से प्रदेश का हिस्सा किसी दूसरे राज्यों को देने की सिफारिश की गई थी।
hin_Deva hin_Deva hin_Deva hin_Deva hin_Deva